text: күршім жотасы алтай тауларының оңтүстік-батыс сілеміндегі жота. шығыс қазақстан облысы күршім ауданы жерінде. нарын, сарымсақты және оңтүстік алтай жоталарының оңтүстігінде, қарай 130 135 км-ге созылып жатыр, ені 25 30 км. ең биік жері 3305 (ақсубас тауы). шығыс бөлігінің оңтүстігінде марқакөл көлі жатыр. жота девонның туфынан және эффузивті жыныстарынан, палеозойдың құмтастарынан түзілген. гранит интрузивтері де кездеседі. жотаның сол түстігінде беткейі тік құлама. күршім жотасы салқыншоқы (2084 м), сарытау (2646 м), ұлтабар (2722 м), т.б. жеке таулар мен тау сілемдерінен тұрады. тау беткейлерінен күршім өзенінің сол салалары: қыстау күршім, қойшілік, сорная, сонымен бірге марқакөл көлінен ағып шығатын қалжыр және оның салалары шұқырқалжыр, қараағаш, березовка, т.б. өзендер бастау алады. тар және терең шатқалдардың сол түстік беткейлерінде қылқан жапырақты, тау шатқалдары мен етегінде жалпақ жапырақты орман қалыптасқан. тау етегінде жусан, боз, бұта және жапырақты орман өседі. тауларда (2000 м-ден жоғары) альпілік шалғын шөптер, астық тұқымдас шөптесіндер өскен. жануарлардан қоңыр аю, таутеке, қасқыр, түлкі, борсық, суыр, тиін кездеседі.